blokk
        
         (teknikk)
Store norske leksikon,Teknologi og industri,Teknologi
Blokk er i teknisk sammenheng en eller flere skiver av metall eller hardt tre som er dreibare på en aksel, festet i veggene til et såkalt blokkhus. Dette kalles også løfteblokk.
Benyttes kule- eller rullelager, kalles blokken gjerne patentblokk. Skivene har i omkretsen (kantflaten) et spor, i dette legges tauet eller kjettingen som lasten henger i. En blokk hvor tauet kan legges inn over skiven fra siden, kalles kasteblokk. Enkel blokk brukes for å snu kraftretningen slik at man kan trekke nedover når lasten skal oppover.Mest benyttes blokker til taljer. Disse har en fast og en løs blokk. Med økende antall skiver i taljen øker utvekslingen og en får mer kraft, slik at det er mulig å løfte en tung gjenstand med forholdsvis liten kraft. Les mer i Store norske leksikon talje blokknagle blokkskive blokkstropp